als_Latn dik_Latn sag_Latn
Mes kupave të shpërndara në natën finale të "Top Fest 11", vëllezërit korcarë Endri dhe Stefi Prifti fituan çmimin "Best Duet" për baladën e tyre "Ti s'e Meriton". Por natyrisht pritshmëritë e vëllezërve të njohur ishin të fitonin kupën e madhe të këtij edicioni, me vlerën 10 milionë lekë.
Votat e jurisë, së bashku me votat e publikut, të grumbulluara gjatë një televotimi të hapur në momentet përmbyllëse të finales së të dielës, nxorën fituese këngëtaren Soni Malaj, e cila u shpall po ashtu "Këngëtarja më e mirë femër". Me një baladë me titull "Me të jeton", Soni e theksoi faktin se ky çmim i parë ishte i pari në karrierën e saj 18-vjeçare në skenë.
E ndërsa këngëtarët e tjerë pretendentë për kupën kanë preferuar të heshtin, Endri Prifti edhe kësaj here ka dëshmuar natyrën e tij rebele prej artisti pa tabu- shkruan suplementi Panorama Plus.
Për gjithë ndjekësit e tij në Facebook ai është shprehur në këtë mënyrë: "Zonja dhe Zotërinj, në radhë të parë ju falenderojë të gjithëve për përkushtimin dhe emocionin që keni ndarë bashkë me nenë këtë eveniment. Së dyti, çfarë është kjo lodër që mbaj në dorë, patjetër që çdo artist do të ketë disa të tilla në shtëpi që të kujtojë karrierën e tij. Ne çdo çmim e kemi marrë me djersë. ne këndojmë, nuk jemi pseudo këngëtarë, ne derdhim djersë dhe mund çdo ditë për t'u bërë këta që jemi. Jemi bërë vetë dhe s'na ka stimuluar asnjeri, përveçse kudo ku shkojmë, jemi krenarë se atë që bëjmë e meritojmë. Çmimi ynë jeni ju, publiku. Le t'i marrin çmimet dhe le t'ua japin të tjerëve, t'i vendosin mbi tavolinë e t'u bëjnë dhe ndonjë foto për Facebook. Nuk jam i mërzitur me këngëtaren, as me jurinë, por jam i mërzitur se si nuk u ndërgjgjësuam një herë si popull, si nuk vlerësuam një herë siç duhet? A kanë cipë dhe namuz këta njerëz, a çfarë ndjenjash muzikore kanë këta? Si nuk shikojnë që prej kaq vitesh çmimet e para në gjithë evenimentet shqiptare nuk i dëgjon as nëna e vetë këngëtares që këndon. Këta thonë topin e kam unë, penalltinë e gjuaj vetë. Turp, se unë nuk do e bëja asnjëherë, do më nxihej faqja dhe do kisha tupr t'u dilja njerëzve përpara në rrugë" shkruan Prifti.
Burimi: Suplementi Panorama Plus
als_Latn als_Latn als_Latn als_Latn oci_Latn